Diari Oficial de la Generalitat Valenciana


Sumari del DOGV 8068, del 22-06-2017 (2017/5008)

Notificació de la sentència dictada en el procediment de separació contenciosa número 1622/2016.
------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5008


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de separació contenciosa número 1622/2016. [2017/5008]  
Família, separació contenciosa número 001622/2016-E  
Judici: família, separació contenciosa número 001622/2016.  
Part demandant: Leticia Vega Cascales.  
Part demandada: Fabio Nelson Escudero Melo.  
Sobre: separacions contencioses.  
En el judici a què es fa referència s??ha dictat la resolució que, literalment, és com segueix:  
  
«Dispositiva  
Estime la demanada interposada i dispose la separació dels cònjuges Leticia Vega Cascales i Fabio Nelson Escudero Melo, amb tots els efectes legals que li són inherents, també declare revocats tots els consentiments i poders que hi pogueren haver entre aquests i aprove les mesures següents:  
1. Atribuïsc a la mare l'exercici exclusiu de la pàtria potestat sobre els menors, P. i I.. La mare podrà, per tant, sense necessitat de tindre l'autorització paterna, realitzar tots els actes inherents a la pàtria potestat, com ara el canvi de centre escolar, domicili, autorització de tractaments mèdics per als menors, obtenció del DNI, passaport, i qualsevol altre tràmit burocràtic.  
2. Atribuïsc a la mare la guarda i custòdia dels menors.  
3. No establisc un règim de visites a favor del pare.  
4. Assenyale la quantitat de tres-cents euros (150 - per fill) mensuals, en concepte d'aliments a favor dels menors, quantitat que el pare ingressarà els cinc primers dies de cada mes en el compte que designe la mare, la qual s'actualitzarà anualment d'acord amb les variacions de l'índex de preus de consum, i cada progenitor haurà d'abonar el 50 % de les despeses extraordinàries que hi puguen ocasionar els menors, en els termes expressats en el fonament sisé.  
La primera mensualitat que cal abonar serà la corresponent al mes de setembre de 2016, data de la presentació de la demanda.  
5. No aprecie motius per a imposar les costes processals a cap dels litigants.  
Una vegada siga ferma aquesta sentència, remeteu-ne un testimoniatge al registre civil, a fi d'anotar l'exercici exclusiu de la pàtria potestat al marge de la inscripció del naixement dels menors.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents al que es notifique, perquè ho resolga l'Audiència Provincial d'Alacant.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a dur a efecte la diligència de notificació de la sentència.  
  
  
Elx, 26 de maig de 2017.- El lletrat de l'Administració de justícia: Jorge Cuéllar Otón.